CELEX: 62018CN0434
Language: mt
Date: 2018-06-29 00:00:00
Title: Kawża C-434/18: Rikors ippreżentat fid-29 ta’ Ġunju 2018 – Il-Kummissjoni Ewropea vs Ir-Repubblika Taljana

201807270472025192018/C 285/494342018CJC28520180813MT01MTINFO_JUDICIAL20180629313222Kawża C-434/18: Rikors ippreżentat fid-29 ta’ Ġunju 2018 – Il-Kummissjoni Ewropea vs Ir-Repubblika Taljana
 ---documentbreak--- C2852018MT3120120180629MT0049312322Rikors ippreżentat fid-29 ta’ Ġunju 2018 – Il-Kummissjoni Ewropea vs Ir-Repubblika Taljana
   (Kawża C-434/18)2018/C 285/49Lingwa tal-kawża: it-Taljan
      Partijiet
   
   
      Rikorrenti: Il-Kummissjoni Ewropea (rappreżentanti: M. Patakia, G. Gattinara, aġenti)
   
      Konvenuta: Ir-Repubblika Taljana
   
      Talbiet
   
   Ir-rikorrenti titlob li l-Qorti tal-Ġustizzja jogħġobha:
   
            —
         
         
            tikkonstata li, billi ma bagħtitx il-programm nazzjonali għal ġestjoni ta’ fjuwil nukleari użat u skart radjuattiv lill-Kummissjoni, ir-Repubblika Taljana naqqset milli tissodisfa l-obbligu tagħha skont l-Artikolu 15(4) flimkien mal-Artikolu 13(1) tad-Direttiva tal-Kunsill 2011/70/Euratom tad-19 ta’ Lulju 2011 li tistabbilixxi qafas Komunitarju għall-ġestjoni responsabbli u sikura ta’ fjuwil użat u skart radjuattiv (
                  1
               ).
         
      
            —
         
         
            tikkundanna lir-Repubblika Taljana għall-ispejjeż.
         
      
      Motivi u argumenti prinċipali
   
   Artikolu 15(4) flimkien mal-Artikolu 13(1) tad-Direttiva tal-Kunsill 2011/70/Euratom tad-19 ta’ Lulju 2011 li tistabbilixxi qafas Komunitarju għall-ġestjoni responsabbli u sikura ta’ fjuwil użat u skart radjuattiv jistabbilixxi li l-Istati Membri għandhom għall-ewwel darba jinnotifikaw lill-Kummissjoni mill-aktar fis possibbli iżda mhux aktar tard mit-23 ta’ Awwissu 2015 bil-kontenut tal-programmi nazzjonali tagħhom li jkopru l-punti kollha msemmija fl-Artikolu 12 ta’ dik l-istess direttiva.
   Il-Kummissjoni tallega li l-evidenza pprovduta mir-Repubblika Taljana matul l-fażi qabel dik ġudizzjarja turi li l-preżentazzjoni qatt ma tressqet, sa fejn l-awtoritajiet Taljani ma bagħtux ill-Kummissjoni it-test finali tal-programm nazzjonali għall-ġestjoni ta’ fjuwil nukleari użat u skart radjuattiv
   (
         1
      )	ĠU L 199, p. 48.